ddrg/super_eurlex huggingface dataset:
Rådet fastlægger på forslag af Kommissionen de retningslinjer og betingelser, der er nødvendige for at sikre afbalancerede fremskridt i alle berørte sektorer.«

Det indre marked indebærer et område uden indre grænser med fri bevægelighed for varer, personer, tjenesteydelser og kapital i overensstemmelse med bestemmelserne i traktaterne.

at fremme tilsynskollegiernes konsekvente og korrekte funktion, overvågningen, vurderingen og målingen af systemiske risici, udviklingen og koordineringen af genopretnings- og afviklingsplaner, hvor alle indskydere og investorer i hele Unionen sikres et højt beskyttelsesniveau, og der udarbejdes metoder til afvikling af nødlidende finansielle institutioner og en vurdering af behovet for passende finansieringsinstrumenter

at udvikle og ajourføre en europæisk tilsynshåndbog om tilsyn med finansielle institutioner for Unionen som helhed

at bidrage til fastlæggelsen af fælles standarder og praksis af høj kvalitet for regulering og tilsynsførelse

at sikre, at der føres tilstrækkeligt tilsyn med kreditrisici og andre risici, og at disse reguleres i tilstrækkeligt omfang

at forbedre den måde, det indre marked fungerer på, bl.a. gennem et fornuftigt, effektivt og konsekvent niveau for regulering og tilsyn

Et fælles organ for de tre europæiske tilsynsmyndigheder (ESA'er)

Sammensat af formanden samt én repræsentant for hver medlemsstat (lederen af NSA (2) ), én for Kommissionen, én for ECB (3) , én for ESRB, én for EIOPA (4) og én for ESMA (5) .

Produkter og tjenesteydelser i 2014
Unionen etablerer et politisamarbejde, der inddrager alle medlemsstaternes kompetente myndigheder, herunder politi, toldmyndigheder og andre særlige retshåndhævende myndigheder inden for forebyggelse, afsløring og efterforskning af strafbare handlinger.

At formidle en passende uddannelse for så vidt angår respekten for de demokratiske rettigheder, navnlig forsvarets rettigheder.

Europols mål, struktur og funktion samt mulighederne for at maksimere samarbejdet mellem Europol og de relevante retshåndhævende myndigheder i medlemsstaterne om bekæmpelse af organiseret kriminalitet

At forbedre kendskabet til internationale instrumenter og EU-instrumenter, navnlig inden for følgende sektorer:

Cepol har til formål at bidrage til uddannelsen af medlemsstaternes ledende politifolk ved en optimering af samarbejdet mellem Cepols forskellige bestanddele. Cepol støtter og udvikler en europæisk strategi over for de vigtigste problemer i medlemsstaterne inden for bekæmpelse og forebyggelse af kriminalitet, opretholdelse af lov og orden og af den offentlige sikkerhed, navnlig på tværs af grænserne.

Hver delegation har én stemme. Repræsentanter for Europa-Kommissionen og Generalsekretariatet for Rådet for Den Europæiske Union samt Europol indbydes til at deltage i møderne som observatører uden stemmeret.

Produkter og tjenesteydelser i 2014 (2013)
Mål

REA bistår Kommissionens bestræbelser på at opfylde målsætningerne i rammeprogrammerne for forskning og EU's strategier til at fremme vækst. REA støtter forskning og innovation ved at gennemføre dele af rammeprogrammerne Horisont 2020 og RP7. REA leverer produktive og effektive ydelser til forskersamfundet ved at sikre en smidig gennemførelse af sin del af EU-finansieringen til forskning og innovation og ved at yde støtte til alle Kommissionens forskningstjenester og til deltagere i rammeprogrammerne. Ved at bevare tætte kontakter til støttemodtagerne og gøre Den Europæiske Union meget synlig fungerer REA som drivkraft for det europæiske forskningsrum og EU's forskningspolitikker.

Under sit nye mandat (vedtaget af Kommissionen i december 2013) forvalter REA de resterende dele af RP7-projekterne fra det tidligere mandat (Marie Curie-aktiviteter, SMV-aktioner samt rum- og sikkerhedsforskning) plus en lang række foranstaltninger under det nye rammeprogram Horisont 2020 (Marie Skłodowska-Curie-aktiviteter, Fremtidige og fremspirende teknologier (FET — åbent domæne), Rumforskning, Samfundsmæssige udfordringer 2, 6 og 7, Udbredelse af topkvalitet og udvidelse af deltagerkredsen samt Videnskab med og for samfundet). REA tilbyder under sit nye mandat en større vifte af støttetjenester og bistår flere klienter.

Opgaver

I forbindelse med forvaltningen af projekter indgår og forvalter organet tilskudsaftaler, hvilket indebærer følgende:

— udarbejdelse og offentliggørelse af forslagsindkaldelser

— evaluering af forslag

— udarbejdelse og undertegnelse af tilskudsaftaler

— overvågning af projektgennemførelsen, herunder godkendelse af rapporter og andre resultater

— betalinger, inddrivelser og pålæggelse af sanktioner i henhold til artikel 114, stk. 4, i den almindelige finansforordning, især når der ved efterfølgende revision hos de endelige støttemodtagere konstateres fejl i omkostningsanmeldelser

— efterfølgende information og spredning af resultater.

I forbindelse med støttetjenester varetager organet følgende opgaver:

— administrativ støtte til offentliggørelse af forslagsindkaldelser, forvaltning af den elektroniske modtagelse af forslag og støtte til fjernevalueringer og evalueringer på stedet

— indgåelse af kontrakter med og betaling af alle evalueringseksperter i forbindelse med Horisont 2020 (undtagen eksperter fra Det Europæiske Forskningsråd) og alle tilsynseksperter, der anvendes af REA

— forvaltning af databasen over deltagere i Horisont 2020 (det fælles registreringssystem — URF), herunder støtte til kontrol af de udvalgte støttemodtageres finansielle kapacitet. Denne database bruges også i andre EU-programmer (»Kul- og Stålforskningsfonden«, »COSME«, »Erasmus+«, »Et Kreativt Europa«, »Unionsborgerskab« og programmer på området sundhed og forbrugere)
16.

Udnyttelsesgraden for bevillingerne til tjenesterejser var på 93,10 % (94,88 % i 2013). Retten gør sit yderste for at sikre, at bevillingerne til tjenesterejser anvendes under strengest mulig overholdelse af principperne om sparsommelighed, produktivitet og effektivitet. Selv om den ikke altid kan forudsige behovene nøjagtigt, sørger den for, at de bevillinger, der anvendes, giver »god valuta for pengene«. Tabel 7 Forpligtelser og betalinger under afsnit 1 (euro) Kapitler Forpligtelser Betalinger % Fremførsler % 10 — Medlemmer af institutionen 1 4 5 53 513 1 4 4 19 928 99,08 % 1 33 585 0,92 % 12 — Tjenestemænd og midlertidigt ansatte 9 2 7 74 325 9 2 7 45 214 99,97 % 29 111 0,03 % 14 — Andet personale og eksterne ydelser 4 1 12 827 4 0 71 154 98,99 % 41 673 1,01 % 16 — Andre udgifter vedrørende personer, der er knyttet til institutionen 5 7 11 127 4 5 97 806 80,51 % 1 1 13 321 19,49 % Afsnit 1 — i alt 11 7 1 51 792 11 5 8 34 102 98,88 % 1 3 17 690 1,12 %
Agenturet noterer sig, at REMIT-projektet er en flerårig aktivitet og derfor muligvis ikke er i overensstemmelse med princippet om budgettets etårighed, navnlig på grund af forsinkelserne med hensyn til at stille midler til rådighed og vedtage gennemførelsesretsakterne for REMIT (se ovenfor).

I betragtning heraf gjorde agenturet sit bedste for at sikre en korrekt og effektiv gennemførelse af REMIT. Agenturet anvendte således midlerne fra budgetændringen inden udgangen af 2013, dels til investeringer i infrastruktur, som er nødvendig for at huse REMIT-informationssystemet (ARIS), dels til licensafgifter, så hele systemet var klar til at blive iværksat, så snart gennemførselsretsakterne trådte i kraft (forventet i begyndelsen af 2014). Agenturet anvender ikke-opdelte bevillinger til sine forpligtelser og betalinger, derfor kunne de indgåede forpligtelser i 2013 hverken anvendes inden udgangen af 2014 eller bortfalde.

De nævnte forsinkelser indebar, at agenturet måtte ændre visse kontrakter for at udskyde leveringen af tjenesteydelser og undgå, at de midler bortfaldt, som blev modtaget via ændringen af budgettet for 2013. Anvendelsen af forfinansieringsbetalinger ledsaget af bankgarantier forekom at være den bedste løsning for at sikre den fremtidige gennemførelse af REMIT.

Agenturet undersøger i øjeblikket, om det er muligt at anvende opdelte bevillinger fremover for at mindske mængden af fremførsler.
Mål

Det Europæiske Søfartssikkerhedsagentur er blevet oprettet for at sikre et højt, ensartet og effektivt niveau for søfartssikkerhed, søfartssikring og forebyggelse og bekæmpelse af forurening fra skibe i Unionen.

Agenturet yder medlemsstaterne og Kommissionen den nødvendige tekniske og videnskabelige støtte og sagkundskab på højt plan for at bistå dem med at:

— anvende EU-retten korrekt på området søfartssikkerhed og forebyggelse af forurening fra skibe

— overvåge gennemførelsen heraf

— vurdere de gældende foranstaltningers effektivitet.

På anmodning stiller agenturet også operationelle midler til rådighed og yder teknisk og videnskabelig støtte for at hjælpe medlemsstaterne og Kommissionen med forebyggelse af forurening fra skibe i EU.

Opgaver

Den seneste ændring har yderligere finpudset agenturets mandat og gjort det muligt for EMSA bedre at bistå Kommissionen og medlemsstaterne i deres kerneopgaver og sikre en bredere udnyttelse af agenturets ressourcer til at hjælpe EU-medlemsstaterne med at bekæmpe forurening fra skibe og havforurening, der er forårsaget af olie- og gasinstallationer. Endvidere er der indført accessoriske opgaver, hvor agenturet har mulighed for at bruge sin ekspertise og sine redskaber på andre EU-aktiviteter, der har relation til EU's søtransportpolitik.

Agenturets opgaver kan groft inddeles i fire hovedområder i overensstemmelse med oprettelsesforordningen og den relevante EU-lovgivning. For det første har agenturet til opgave at bistå Kommissionen ved overvågningen af gennemførelsen af EU-lovgivningen om blandt andet skibssyn og certificeringsopgaver, certificering af skibsudrustningen, skibssikkerhed, uddannelse af søfarere og havnestatskontrol.

For det andet udvikler og forvalter agenturet søfartsinformationssystemer på EU-plan. Væsentlige eksempler er trafikovervågningssystemet SafeSeaNet, som gør det muligt effektivt at spore skibe og deres last samt ulykker og hændelser om bord på skibe i hele Unionen, EU-LRIT-datacentret, som gør det muligt at identificere og spore skibe under EU-medlemsstaters flag over hele verden, og THETIS, informationssystemet til støtte for den nye ordning for havnestatskontrol.

Parallelt hermed stiller EMSA et beredskabs-, varslings- og indsatssystem i forbindelse med havforurening til rådighed for kyststater. Det omfatter et europæisk netværk af stand by-olieoprensningsfartøjer samt en europæisk satellitovervågningstjeneste for olieudslip og en fartøjssporingstjeneste (CleanSeaNet), der bidrager til et effektivt system for beskyttelse af EU's kyster og farvande mod forurening fra skibe.

Endelig yder agenturet teknisk og videnskabelig rådgivning til Kommissionen vedrørende søfartssikkerhed og forebyggelse af forurening fra skibe inden for rammerne af den løbende vurdering af effektiviteten af de gældende foranstaltninger og i forbindelse med ajourføring og udvikling af ny lovgivning. Det yder også støtte til og fremmer samarbejdet mellem medlemsstaterne og udbreder oplysninger om bedste praksis.
Unionen og medlemsstaterne, der er opmærksomme på de grundlæggende arbejdsmarkedsmæssige og sociale rettigheder, som bl.a. er fastlagt i den europæiske socialpagt undertegnet i Torino den 18. oktober 1961 og fællesskabspagten af 1989 om arbejdstagernes grundlæggende arbejdsmarkedsmæssige og sociale rettigheder, har som mål at fremme beskæftigelsen, en forbedring af leve- og arbejdsvilkårene for herigennem at muliggøre en udjævning af disse vilkår på et stadigt stigende niveau, en passende social beskyttelse, dialogen på arbejdsmarkedet, en udvikling af de menneskelige ressourcer, der skal muliggøre et varigt højt beskæftigelsesniveau, og bekæmpelse af social udstødelse. […]

At gennemføre eller stå for gennemførelsen af undersøgelser samt bidrage til gennemførelsen af forsøgsprojekter

At fremme udveksling af oplysninger og erfaring inden for disse områder

At bidrage til tilvejebringelse af bedre leve- og arbejdsvilkår gennem udvikling og udbredelse af viden inden for dette område. Instituttet skal navnlig beskæftige sig med følgende spørgsmål:

fra hver medlemsstat: én repræsentant for regeringen, én repræsentant for arbejdsgivernes organisationer og én repræsentant for arbejdstagernes organisationer

Aktiviteter og tjenesteydelser i 2014
Der skal sikres et højt sundhedsbeskyttelsesniveau ved fastlæggelsen og gennemførelsen af alle Unionens politikker og aktiviteter. Unionens indsats, der skal være et supplement til de nationale politikker, skal være rettet mod at forbedre folkesundheden og forebygge sygdomme hos mennesker samt imødegå forhold, der kan indebære risiko for menneskers sundhed. Indsatsen skal omfatte bekæmpelse af de største trusler mod sundheden ved at fremme forskning i deres årsager, spredning og forebyggelse samt sundhedsoplysning og -uddannelse, samt overvågning af alvorlige grænseoverskridende sundhedstrusler, varsling i tilfælde af sådanne trusler og bekæmpelse heraf. Unionen supplerer medlemsstaternes indsats for at begrænse narkotikarelaterede helbredsskader, herunder ved oplysning og forebyggelse.

For at fremme forbrugernes interesser og sikre et højt forbrugerbeskyttelsesniveau bidrager Unionen til at beskytte forbrugernes sundhed, sikkerhed og økonomiske interesser og til at fremme deres ret til oplysning og uddannelse og til at organisere sig for at beskytte deres interesser.
18.

Retten har indføjet supplerende oplysninger (3) vedrørende rigtigheden af årsregnskabet for Det Europæiske Agentur for den Operationelle Forvaltning af Store IT-systemer inden for Området med Frihed, Sikkerhed og Retfærdighed (eu-LISA) og EPF. For eu-LISAs vedkommende fortsætter den situation, som Retten gjorde opmærksom på i sin særlige beretning for 2013, nemlig at der mangler pålidelige og fuldstændige oplysninger til brug ved værdiansættelsen af agenturets centrale informationssystemer, herunder oplysninger om omkostningerne til IT-materiel og kommercielt software samt til udvikling af software. Disse aktiver er under afskrivning, så selv om beløbet fortsat er væsentligt for 2014, falder det hvert år. For så vidt angår EPF henleder Retten opmærksomheden på, at EPF's regnskab for 2014 var opstillet efter princippet om going concern på trods af, at det forventes, at der ved udgangen af 2015 ikke vil være nogen aktive deltagere, og at det overvejes at opløse fonden.
Unionen vedtager foranstaltninger med henblik på oprettelse af det indre marked eller sikring af dets funktion. Det indre marked indebærer et område med fri bevægelighed for varer, personer, tjenesteydelser og kapital. Unionen har også som mål at styrke sit videnskabelige og teknologiske grundlag ved gennemførelse af et europæisk forskningsrum med fri bevægelighed for forskere samt videnskabelig og teknologisk viden, og at fremme udviklingen af sin konkurrenceevne, herunder industriens konkurrenceevne.

For at fremme en harmonisk udvikling af Unionen som helhed udvikler og fortsætter denne sin indsats for at styrke sin økonomiske, sociale og territoriale samhørighed.

For at bidrage til virkeliggørelsen af disse mål og give unionsborgerne, de erhvervsdrivende og de regionale og lokale administrative enheder mulighed for fuldt ud at udnytte de fordele, som etableringen af et område uden indre grænser medfører, bidrager Unionen til oprettelse og udvikling af transeuropæiske net på transport-, telekommunikations- og energiinfrastrukturområdet. Unionens indsats tager sigte på at fremme de nationale nets indbyrdes sammenkobling og interoperabilitet samt adgangen til dem.

Med henblik på virkeliggørelsen af disse mål skal Unionen opstille et sæt retningslinjer omfattende mål og prioriteter samt hovedlinjerne i de aktioner, der påtænkes gennemført for transeuropæiske net (TEN).

Endvidere opmuntrer Unionen virksomheder, herunder små og mellemstore virksomheder, forskningscentre og universiteter i deres indsats for forskning og teknologisk udvikling af høj kvalitet; den støtter deres samarbejdsbestræbelser, idet den i særdeleshed søger at gøre det muligt for forskerne at samarbejde frit på tværs af grænserne og for virksomhederne at udnytte mulighederne i det indre marked fuldt ud […] ved at fastlægge fælles standarder og ved at fjerne juridiske og fiskale hindringer for dette samarbejde.
Agenturet anerkender, at det er vigtigt med en nøjagtig budgetplanlægning og har forbedret sin kapacitet med hensyn til planlægning, overvågning og gennemførelse af disponible bevillinger. Foranstaltninger som tættere koordinering mellem de operationelle og administrative funktioner, bedre udformning af effektiv intern kontrol og agenturets stadig større erfaring og ekspertise, efter at det blev økonomisk uafhængigt i 2013, forventes alt sammen at bidrage til at forbedre kontrollen med budgetgennemførelsesforløbet. Derudover gennemføres der specifikke organisatoriske foranstaltninger for endnu bedre at kunne kontrollere og overvåge budgettet. Blandt andet skal ansvaret for budgetposterne og den operationelle kontrol formaliseres, der skal oprettes en stilling som budgetansvarlig, og der skal rapporteres regelmæssigt om budgetgennemførelsen.

Agenturet har fulgt finansforordningen nøje med hensyn til fremførsler, hvilket har resulteret i både automatiske og ikke-automatiske fremførsler, sådan som det er tilladt i henhold til de gældende regler om etårighed.

Med hensyn til de ikke-automatiske fremførsler med henblik på lokalerne i Strasbourg blev disse godkendt af bestyrelsen på grundlag af et behørigt begrundet forslag fra agenturet i overensstemmelse med de gældende bestemmelser.

Anvendelsen af opdelte bevillinger under afsnit III bør understreges i forbindelse med vurderingen af antallet af forpligtelser, der fremføres. Allerede i 2013, da agenturet var blevet økonomisk uafhængigt, blev der overført C8-forpligtelser til en værdi af 40 mio. euro fra GD HOME til agenturet. I budgetterne for 2014 og 2015 og det foreløbige budget for 2016 forudser vi, at forpligtelses- og betalingsbevillingerne med tiden udlignes. Dette vil udgøre en udfordring med hensyn til at mindske mængden af C8-forpligtelser, der fremføres under afsnit III i løbet af de næste tre år
forbedring af især arbejdsmiljøet for at beskytte arbejdstagernes sikkerhed og sundhed

Unionen og medlemsstaterne [...] har som mål at fremme beskæftigelsen, en forbedring af leve- og arbejdsvilkårene for herigennem at muliggøre en udjævning af disse vilkår på et stadigt stigende niveau, en passende social beskyttelse, dialogen på arbejdsmarkedet, en udvikling af de menneskelige ressourcer, der skal muliggøre et varigt højt beskæftigelsesniveau, og bekæmpelse af social udstødelse.

At oprette et net, som skal omfatte de nationale knudepunkter.

At bidrage til at udvikle strategier og EU-handlingsprogrammer

At skaffe EU-instanserne og medlemsstaterne de oplysninger, der er nødvendige for udformningen og gennemførelsen af foranstaltninger til beskyttelse af arbejdstagernes sikkerhed og sundhed, navnlig hvad angår virkninger for små og mellemstore virksomheder

Agenturet har til formål at give EU, medlemsstaterne, arbejdsmarkedets parter og de berørte kredse relevante tekniske, videnskabelige og økonomiske informationer inden for sikkerhed og sundhed på arbejdspladsen med henblik på at forbedre arbejdsmiljøet for at beskytte arbejdstagernes sikkerhed og sundhed i overensstemmelse med traktaten og successive strategier og handlingsprogrammer til fremme af sikkerhed og sundhed på arbejdspladsen (artikel 2).

Produkter og tjenesteydelser i 2014 (Indsamling og analyse af oplysninger)
Mens EIT er enigt i, at EIT-tilskuddet var den primære finansieringskilde for de merværdiskabende aktiviteter i VIF'erne i 2013, er det dog vigtigt at bemærke, at VIF'ernes tiltag med at udvikle strategier for finansiel bæredygtighed er i fuld overensstemmelse med de relevante retlige forpligtelser. I henhold til EIT's grundforordning »består et VIF normalt i en periode på syv til femten år«. Ydermere er det fastlagt i EIT's strategiske innovationsdagsorden, at »[s]elv om VIF'erne ikke bliver fuldstændig økonomisk uafhængige af EIT i de første driftsår, opmuntres de til på mellemlang sigt at blive bæredygtige, dvs. gradvist at reducere deres afhængighed af EIT-finansiering i forbindelse med yderligere konsolidering og udvidelse«.

I tråd med EIT's grundforordning forbedrer VIF'erne yderligere deres strategier for finansiel bæredygtighed. En sammenfatning af disse strategier er blevet præsenteret i forretningsplanerne for både 2014 og 2015. Endvidere vedtog EIT's bestyrelse den 5. marts 2015 principper for VIF'ers finansielle bæredygtighed (Principles on KICs’ Financial Sustainability). I dette dokument udstikkes der en klar linje, idet der fastsættes definitioner og finansieringsprincipper og gives incitamenter til, at VIF'erne arbejder hen imod finansiel bæredygtighed. Som et næste skridt vil EIT udarbejde specifikke retningslinjer til VIF'erne for hensigtsmæssig gennemførelse af principperne om VIF'ernes finansielle bæredygtighed, herunder en specifik skabelon til rapportering om det fremskridt, der gøres med hensyn til at opnå finansiel bæredygtighed.
»Europols opgave er at støtte og styrke indsatsen hos medlemsstaternes politimyndigheder og andre retshåndhævende myndigheder og deres indbyrdes samarbejde om forebyggelse og bekæmpelse af grov kriminalitet, der berører to eller flere medlemsstater, terrorisme og de former for kriminalitet, der skader en fælles interesse, som er omfattet af en EU-politik«.

Enhedens beføjelser (Rådets afgørelse 2009/371/RIA om oprettelse af Den Europæiske Politienhed (Europol)
Mål

Inden for rammerne af uddannelses-, kultur- og industripolitikken er der truffet mange foranstaltninger for at fremme uddannelse, erhvervsuddannelse, audiovisuelle medier, kultur, ungdomsanliggender, humanitær bistand og aktivt medborgerskab i Den Europæiske Union. Disse foranstaltninger har som hovedformål at styrke den sociale samhørighed og bidrage til at øge konkurrenceevnen og den økonomiske vækst samt at skabe en stadig snævrere union mellem de europæiske folk.

Disse foranstaltninger omfatter en række forskellige programmer.

Organet er ansvarligt for forvaltningen af visse dele af disse programmer — f.eks. »Erasmus+«, »Et Kreativt Europa«, »Borgernes Europa« og »Det Frivillige Europæiske Korps for Humanitær Bistand«. I den forbindelse implementerer organet EU-bistanden, dog med undtagelse af opgaver, som indebærer, at der skal udøves et skøn, når politiske beslutninger skal føres ud i livet.

Opgaver

— styring af projekternes samlede forløb som led i gennemførelsen af de EU-programmer, som organet skal forvalte, og udøvelse af den dertil nødvendige kontrol baseret på relevante beslutninger, der er truffet i henhold til de af Kommissionen uddelegerede beføjelser

— vedtagelse af budgetgennemførelsesakter for indtægter og udgifter og gennemførelse på grundlag af Kommissionens uddelegering af de operationer, der er nødvendige for at forvalte EU-programmerne, bl.a. de operationer, der er knyttet til tildelingen af kontrakter og tilskud

— indsamling, analyse og fremsendelse til Kommissionen af alle de oplysninger, der er nødvendige for at målrette gennemførelsen af EU-programmerne